**Harri Suvanto** (s. 30. marraskuuta 1970 Kodisjoki) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigassa yhteensä 460 runkosarjaottelua tehopistein 86+93=179 ja keräten 219 jäähyminuuttia, 49 playoff-ottelua tehopistein 7+10=17 ja keräten 20 jäähyminuuttia sekä neljä liigakarsintaottelua tehden kaksi syöttöpistettä ja keräten 16 jäähyminuuttia. Suvanto pelasi urallaan ulkomailla Ruotsissa, Slovakiassa, Puolassa, Ranskassa ja Saksassa.

Ura
---

### Seuraura

Suvanto on Rauman Lukon kasvatti. Hän voitti C-nuorten SM-hopeaa vuonna 1986. Suvanto nousi Lukon SM-liigajoukkueeseen 17-vuotiaana kaudella 1988–1989, jolloin hän teki 38 runkosarjaottelussa tehot 10+1=11. Kaudella 1991–1992 Suvanto jakoi 16 osumallaan joukkueen sisäisen maalipörssin kolmannen sijan Timo Saarikosken ja Jari Torkin kanssa. Kauden 1993–1994 päätteeksi hän voitti SM-pronssia. Kesken seitsemännen SM-liigakautensa 1994–1995 Suvanto siirtyi Lukosta Turun Palloseuraan. Hän teki 8. huhtikuuta 1995 viidennessä finaalissa vieraissa Jokereita vastaan TPS:n 1-5-voittoon päättyneen ottelun ratkaisumaalin, joka ratkaisi joukkueelle myös Suomenmestaruuden.

Kaudella 1995–1996 Suvanto teki SM-liigan yhden kauden piste-ennätyksensä tehoilla 12+19=31. Hän voitti kauden päätteeksi SM-hopeaa, kuten myös seuraavan kauden 1996–1997 päätteeksi. Suvanto voitti kauden aikana TPS:ssä myös EHL:n mestaruuden. Hän voitti saman vuoden syyskuussa European Super Cupin, mutta Suvanto siirtyi kesken kauden 1997–1998 Ruotsiin ja Elitserien-joukkue Malmö Redhawksin riveihin. Kaksi seuraavaa kautta hän vietti taas kasvattajaseurassaan Lukossa.

Suvanto aloitti kauden 2000–2001 Slovakian Extraligan HKm Zvolenissa, jossa hän pelasi lopulta vain kaksi ottelua. Suvanto pelasi loppukauden Puolan pääsarjajoukkue Podhale Nowy Targin riveissä. Kaksi seuraavaa kautta hän pelasi Ranskassa; kauden 2001–2002 Brûleurs de Loups de Grenoblen ja kauden 2002–2003 Ducs d'Angersin joukkueessa. Pelaajauransa viimeisellä kaudellaan 2003–2004 Suvanto pelasi Saksan kolmanneksi korkeimmalla sarjatasolla Oberligan ERC Haßfurtissa.

### Maajoukkueura

Suvanto pelasi alle 20-vuotiaiden MM-kilpailuissa vuonna 1990.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1988–1989 | Lukko | SM-liiga | 38 | 10 | 1 | 11 | 4 | – | – | – | – | – |
| 1989–1990 | Lukko | SM-liiga | 31 | 12 | 8 | 20 | 10 | – | – | – | – | – |  |  |  |  |  |  | JMM | 7 | 3 | 4 | 7 | 6 |
| 1990–1991 | Lukko | SM-liiga | 44 | 5 | 8 | 13 | 22 | – | – | – | – | – |
| 1991–1992 | Lukko | SM-liiga | 44 | 16 | 12 | 28 | 28 | 2 | 0 | 0 | 0 | 2 |
| 1992–1993 | Lukko | SM-liiga | 42 | 8 | 12 | 20 | 61 | 3 | 1 | 0 | 1 | 2 |
| 1993–1994 | Lukko | SM-liiga | 43 | 10 | 10 | 20 | 36 | 9 | 1 | 1 | 2 | 8 |
| 1994–1995 | Lukko | SM-liiga | 28 | 0 | 7 | 7 | 2 | – | – | – | – | – |
|  | TPS | SM-liiga | 11 | 1 | 1 | 2 | 0 | 10 | 2 | 4 | 6 | 4 | Kanada-malja |
| 1995–1996 | TPS | SM-liiga | 45 | 12 | 19 | 31 | 10 | 9 | 2 | 1 | 3 | 0 |
| 1996–1997 | Kiekko-67 | I-divisioona | 8 | 0 | 7 | 7 | 0 | – | – | – | – | – |
|  | TPS | SM-liiga | 25 | 5 | 0 | 5 | 2 | 12 | 1 | 4 | 5 | 2 |
| 1997–1998 | TPS | SM-liiga | 13 | 2 | 1 | 3 | 4 | – | – | – | – | – |
|  | Malmö Redhawks | Elitserien | 28 | 4 | 0 | 4 | 12 | – | – | – | – | – |
| 1998–1999 | Lukko | SM-liiga | 43 | 2 | 2 | 4 | 2 | – | – | – | – | – |
| 1999–2000 | Lukko | SM-liiga | 53 | 3 | 12 | 15 | 38 | 4 | 0 | 0 | 0 | 0 |
| 2000–2001 | HKm Zvolen | SloEL | 2 | 0 | 0 | 0 | 0 | – | – | – | – | – |
|  | Podhale Nowy Targ | Puola | 8 | 3 | 5 | 8 | 24 | 6 | 1 | 1 | 2 | 18 |
| 2001–2002 | Brûleurs de Loups de Grenoble | Ranska | 34 | 7 | 17 | 24 | 59 | – | – | – | – | – |
| 2002–2003 | ASG Angers | Ranska | 15 | 0 | 7 | 7 | 8 | – | – | – | – | – |
| 2003–2004 | ERC Haßfurt | OL | 5 | 0 | 1 | 1 | 0 | – | – | – | – | – |
| 12 kautta | yhteensä | SM-liiga | 460 | 86 | 93 | 179 | 219 | 49 | 7 | 10 | 17 | 20 |
| 1 kausi | yhteensä | Elitserien | 28 | 4 | 0 | 14 | 12 | – | – | – | – | – |
| 1 kausi | yhteensä | SloEL | 2 | 0 | 0 | 0 | 0 | – | – | – | – | – |

Lähteet
-------

* Harri Suvanto The Internet Hockey Databasessa (englanniksi)
* Harri Suvanto *Elite Prospects*. Everysport Media Group AB.  (englanniksi)

### Viitteet

1. ↑  Suvanto, Harri (TPS) – Pelaajat – Liiga
2. 1 2 3  Harri Suvanto *Elite Prospects*. Everysport Media Group AB.  (englanniksi)
3. ↑  1995–1999  9.6.2006. HC TPS Turku Oy.  Arkistoitu 30.10.2013. Viitattu 23.5.2014.